als_Latn dik_Latn tur_Latn
Kuvendi duhet ta korrigjojë përbërjen e Këshillit Gjyqësor të KosovësXhovani Shyti
Nga: XHOVANI SHYTI
Nëpërmjet një shkrese zyrtare, institucioni i Agjensisë kosovare kundër Korrupsionit (AKKK), i bën me dije kryetarit të Këshillit Gjyqësor të Kosovës,z.Enver Peci, se ka inicuar procedurën e hetimit të konfliktit të interesit në rradhët e pjesëtarëve të KGJK-së. Në tekstin e saj, drejtori i AKKK-së, Hasan Preteni, artikulon: kërkesë për sqarim lidhur me përbërjen e Këshillit Gjyqësor të Kosovës konform ligjeve në fuqi.”Ju shkruaj lidhur me përbërjen se Këshillit Gjyqësor të Kosovës(KGJK) dhe njëherë ju njoftoj se duke u bazuar në nenet 20.1 dhe 20.3 të ligjit “Për parandalimin e konfliktit të interesit në ushtrimin e funksionit publik”, nr.02/L 133,Agjencioni kundër Korrupsionit ka filluar procedurën për hetimin e gjëndjes të mundshme të konfliktit të interesit në përbërje të KGJK-së”,- lexohet midis të tjerave të shkresën, me Referencën AKK-DP-10. Në vazhdim të tekstit, me rreth nëntëmbëdhjetë rreshta, mësohet se: sipas nenit 108 paragrafi 1,2,3,4 dhe 5 të Kushtetutës së Republikës së Kosovës, Këshilli Gjyqësor përbëhet nga trembëdhjetë anëtarë, me kualifikime dhe ekspertizë profesionale. Anëtarët e tij emërohen për një mandat pesë vjeçar dhe zgjidhen sipas procedurës: pesë anëtar duhet të jenë gjyqtarë të zgjedhur nga anëtarët e gjyqësorit; Katër anëtarë i zgjedhin deputetët e Kuvendit, të cilët i mbajnë vëndet e fituara gjatë ndarjes së përgjithshme të vëndeve.Të paktën dy nga katër anëtarët e Këshillit Gjyqësor duhet të jenë gjyqtarë dhe një do të jetë anëtar i Odës së Avokatëve të Kosovës...”. Kjo është rruga që detyron ligji për të patur një trup solide, autoritare dhe vepruese të KGJK-së, që është instanca më e lartë e gjyqësorit kosovar, dhe ka në dorë ta ripërtërijë ose ta degradojë edhe më shumë sistemin, që, edhe pse me emërimin e Z.Enver Peci, ka patur një sërë zhvillimesh pozitive, përsëri vazhdon të vuajë pasojat e dhjetë viteve të shkuara, kur KGJK-ja, nga sa duket, ka vepruar më shumë sipas parimit të interesit dhe solidaritetit, sesa për të sjellë një sistem gjyqësor që të prodhonte drejtësi për të gjithë. E themi këtë pasi struktura përbërëse e sistemit gjyqësor,që për ditë po dëshmohet me denoncime faktesh se lë shumë për të dëshiruar, është implementuar në kohën kur në krye të KGJK-së ka qenë ish-ministrja e drejtësisë, në kohën kur Kosova ishte krahinë autonome, Lirie Osmane, kur ministre e Drejtësisë ishte Nekibe Kelmendi etj. I përmendëm këto të dyja pasi krahas qënies titullare të larta të ekzekutivit, ato dhe të tjerë, pjesëtar të sotëm të KGJK-së, kanë ushtruar dhe ushtrojnë edhe profesionin e avokatit, privatisht. Duke përbërë konflikt të hapur interesi, me pasoja për ndreqjen e punëve në sistemin gjyqësor.
KGJK dhe “formula” kushtetuese
Mirëpo sa është e pranishme ajo çka detyron Kushtetuta për përbërjen e Këshillit Gjyqësor aktual të Kosovës? Referuar përmbajtjes së shkresës Preteni: ”Sipas informatave zyrtare që Agjencioni posedon, rezulton se në përbërjen e tanishme të KGJK-së janë më shumë se një (1) avokat, gjë e cila është në kundërshtim me nenin 108 paragrafi 6, nënparagrafi 2 i Kushtetutës së Kosovës, në të cilën përcaktohet se KGJK duhet të përfaqësohet me një(1)anëtar të Odës së Avokatëve të Kosovës”,- i shkruan Drejtori i Agjencisë kundër Korrupsionit, z. Hasan Preteni, kryetarit të Këshillit Gjyqësor të Kosovës, z.Enver Peci, nga i cili më së fundi kërkon që: ”Bazuar në faktet e lartcekura kërkojmë nga ana e juaj që të na informoni rreth përbërjes së KGJK-së, po ashtu edhe në lidhje me pushimin e aktivitetit të avokatëve të cilët janë anëtar të KGJK-së konform nenit 19 të ligjit mbi avokatinë”. Pa dashur t’ja heqim legjitimitetin korespondencës zyrtare midis titullarit të Agjencisë dhe atij të KGJK-së nuk mund të mos përmendim se përmbajtja e shkresës Preteni është më tepër një akt zyrtar që reket të zyrtarizojë një shkelje të kushtetushmërisë, sesa kërkesë për të njohur situatën dhe përbërjen e këtij Këshilli. Sepse, që në përbërje të Këshillit Gjyqësor të Kosovës janë jo një por tre avokatë, përkatësisht Lirie Osmane, ish kryetare e Odës së Avokatëve dhe zv.kryetare e KGJK-së, Zhika Jovanoviç, dhe Bilgaip Maznikar, kjo është bërë publike muaj më parë, së bashku me faktin tjetër që prania e tyre përbën konflikt të hapur interesi dhe sjell pasojë në mosndryshimin e gjëndjes së rënduar që sundon gjyqësorin.”Raportet jo të drejta të vendosura nga anëtarët e Këshillit Gjyqësor, të cilët kanë konflikt interesi me detyrat që kryejnë, jo pak herë shpien në mospërfillje të ligjit, nga gjyqtarët, por edhe nga titullarët e institucioneve gjykuese”, theksonte gazeta “Kosova Sot” në një publikim të vetin, të dt. 26 prill 2010, me titull: “Në Këshillin Gjyqësor ka konflikt interesi”. Pas këtij publikimi i prononcuar po për gazetën “Kosova Sot”, kryetari i Komisionit Parlamentar për Legjislacion dhe Gjyqësi, të Kuvendit, z.Bahri Hyseni, vlerësoi se mbështetur në ligjet kushtetuese avokatët duhej të jepnin dorëheqjen. “Dhënia e dorëheqjes nga cdo sipërmarrje tjetër private, që bie ndesh me ligjin dhe përbën konflikt interesi, është e obligueshme. Nëse ata tre avokatë vazhdojnë ta ushtrojnë detyrën e avokatit njësh me atë të anëtarit të Këshillit Gjyqësor janë në kundërvënie me ligjin. Jo vetëm ata por cilido që krahas detyrës zyrtare ushtron edhe një aktivitet privat, që përbën konflikt interesi, duhet të zgjedhë: ose aktivitetin privat ose detyrën zyrtare”,- vlerësoi Hyseni, duke bërë thirrje për shëndoshje të gjëndjes brenda rradhëve të 13 anëtarëve të KGJK-së.Ku vërtetë emërimi i z.Enver Peci, dy gjyqtarëve dhe një prokurori, e zbehu disi influencën e avokatëve në këtë Këshill, por nuk i riktheu kushtetueshmërinë përbërjes së tij. Pasi përsëri tre avokatët mbetën brenda tij. Aktivë si anëtar të KGJK-së, dhe po aktivë në sipërmarrjen private të avokatit, që duke qenë në konflikt interesi nuk lejon ndërmarrjen e masave drastike për shëndoshjen e gjëndjes që e sundon gjyqësorin e Kosovës. Nga që duke patur lëndë aktive nëpër gjykata këta tre avokatë janë më të prirur të votojnë për riemërimin e atyre gjyqtarëve apo prokurorëve, që i kanë shërbyer dhe i shërbejnë për “daljen faqebardhë” para klientëve që mbrojnë, edhe pse për abuzimet me ligjin, gjatë kryerjes së detyrës, duhen përjashtuar. Duke qenë edhe avokat privat edhe anëtarë të KGJK-së tre avokatët Osmani-Jokanoviç-Maznikar janë më shumë dëmsjellës, veçanërisht tani, në këtë fazë të rëndësishme të riemërimit të gjyqtarëve e prokurorëve, përfundimi i të cilës shpresohet të sjellë ngritje cilësore.Sipas informacioneve tona konfidenciale, prirja e avokatëve për të vënë në poste drejtuese dhe shërbyese njerëzit e tyre, i’a ka vështirësuar punën për të pastruar gjyqësorin pjesës së shëndoshë të Këshillit Gjyqësor, nga sjellja zyrtare e të cilit varet e ardhja e këtij sistemi. Sepse sado luftërar i vendosur të jetë Z.Peci, e të tjerë ndjekës të tij, në vendimarrje kolegjale është vota e të trembëdhjetëve ajo që vendos rezultatin përfundimtar. I cili kursesi nuk mund të jetë pozitiv nëse nuk votohet në emër të shëndoshjes së situatës dhe jo në emër të interesit dhe klientelizmit. Nëse nga dita e emërimit të z. Enver Peci në krye të KGJK-së e deri më sot ka patur rezultate të ndjeshme në zbulimin dhe ndëshkimin e disa veprimtarive të pista e destruktive,duke i goditur mbartësit e tyre,madje dhe brenda KGJK-së, rezultati pozitiv do të kishte qenë më i dukshëm nëse të 13 anëtarët e Këshillit do të manifestonin të njëjtën frymë, atë të papajtueshmërisë me të keqen reale.
KGJK-ja, në dorë të Kuvendit
Kush janë autorët që konfiguruan këtë përbërje antikushtetuese të Këshillit Gjyqësor të Kosovës? Pse dhe si votuan deputetët? Me vetëdije, apo nga që i vuri në lajthitje ndonjë grup apo klan interesash? A ka dorë ministria e Drejtësisë në bashkëpunim me të tjera struktura të komanduara nga avokatët në këtë rreshtim, apo gjithçka ka ardhur nga mosdija? Janë pyetje të shumta që lindin e të cilave mund tu përgjigjesh në mënyrë hipotetike apo duke i lidhur faktet me njëri tjetrin.Por, gjithsesi,nisur nga lartësia e kohës së shkuar është e vështirë ta individualizosh veprimin, që, për dhjetë vite, mbolli destruktivizmin e punës së prokurorisë e të gjyqësorit. Ana zyrtare e zgjidhjes së kësaj “enigme” qëndron në shkresën që z.Hasan Preteni, përveçse kryetarit të KGJK-së i’a adreson edhe atij të Kuvendit, z.Jakup Krasniqi. Dhe jo më kot. Pasi të drejtën për të korrigjuar një “gabim” të bërë dikur me dashje, pa dashje apo “pa dashje me qëllim”, e ka sot po Kuvendi. Me të njejtat vota që legjitimuan përbërjen e tij të sotme, që vjen në kundërshtim me nenin 108 paragrafi 6, nënparagrafi 2 të Kushtetutës së Kosovës, deputetët e këtij Kuvendi kanë në dorë të rivendosin ekuilibrin e duhur kushtetues duke respektuar detyrimin sipas të cilit pesë anëtar të KGJK-së të jenë gjyqtarë të zgjedhur nga anëtarët e gjyqësorit; Katër të jenë anëtarë të zgjedhur nga deputetët e Kuvendit, ku të paktën dy duhet të jenë gjyqtarë, dhe një të jetë anëtar i Odës së Avokatëve të Kosovës. Kjo dhe dhënia e menjëherëshme e dorëheqjes nga kushdo që mund të ketë papajtueshmëri e konflikt interesi me detyrën, janë rruga e vetme që detyron kushtetuta. E votuar me vota unanime nga deputetët, për të qenë bazamenti i ngritjes së një Kosove demokratike.
Komente
-
Dreni
09.07.2010 - 11:47
Si ka mundur parlamenti mos ta votoj kët Këshill Gjyqësor të korroptuar kur pjesa dërmuse e tyre janë të korroptuar si ky këshill gjyqësor
-
Rasimi
25.06.2010 - 10:24
Jo vetem ne Peje.Ne Prizren gjyqtari Xeladin Osmani ka dhendrin Gutaj ne Prokurori,Myrvete Qollakun-Gutaj,avokate,Hashim Qollakun,ne Prokurori i Qarkut si prokuror,Esat Gutaj si avokat,motren ne Burgun bashk me dhendrin.Kryeteri i Gjykates e Qarkut ke dise lidhje familjare me kete persona.Pra,edhe kryetari i OAK se ka drejt qe spjegon simbiozen ne mes te matrapazava avokat dhe tragtaret gjyqetar.
-
Zamfir Kryeziu avokati
25.06.2010 - 2:24
Pom qudit fakti se si po u ankohet Z. Peci i Keshillit gjyqesore une kame shpresue qe prej ti del diqka. Po a jeni duke i lelxue gjithe keto komente me emer e mbiemer edhe cdo gjykakte e silit qytet e qytetze tut ju tregue me gishte me kome e me krye hej ata qe jane kompetente dilni ne ndidhme ketij populli te shkrete po askush spo leviz. une po ju tregoje per Gjykaten komunale ne Prishtine, Kryetari Nuhi Uka me te birin e migjes vete Tefik Uken qe 1o vjet jon kah bajne harakiri Tefik zotnija u bo edhe haxhi me pare te korupcionit e tash ne cilesine e haxhise ne vertetimin e kontratave me kilogram ka mare euro ryshfet edhe per mu bind ska nevoje deshmitar, veq let shkojnne komisioni me e kontrollue arhiven e ti ka ka vertetue kontrata ma shume se 6o% jon te falsifikueme me dijen e Nuhiut.
-
Blerim
21.06.2010 - 20:54
Ne gjykaten komunale ne Peje si gjyqtare punojn Hidajete Veseli e lindur IMAMI dhe Aferdita Mulhaxha i lindur IMAMI, gjyqtarja Hidajete e ka gjyqtaren Aferdita ciken e vllaut. Kjo afersi gjinore eshte ne kundershtim me dispozitat e ligjit per gjykatat e rregullta te Kosoves dhe ne kundershtim me moralin e gjyqtarit. Por e keqja niuk perfundon me kaq ne gjyqesorin Pejan. Aferdita Mulhaxha e lindur Imami e ka mixhe Jahja Imamin e qe i njejti eshte punetor i administrates se gjykates komunale ne Peje, kurse burin e vet Menduh Mulhaxha, z. Aferdita e ka bashkpunetor profesional ne gjykaten e qarkut ne Peje.
-
antikritiku
20.06.2010 - 22:25
per dallim nga kryetari i PZ ky i ferizajit kryn shume lande, por i kryne vetem sa me dale ne gazete e televizor, se jo qe i kryn me kualitet.Ai denon njerz pa lidhje vetem e vetem me mushe normen qe e ka pase ne kohen e komunimit kiur ka denuar shqiptare hiq me pak se nja dy tre qinda vjete.Edhe prape kryetar me tapi qe e murr ne qafe nje numer te madh njerziv.Vlla i ka qellu xhamija afer, shpija afer pse mos me nejt ne gjykate ne ate pallat te padrejtsise ne te cilin ai knaqet duke akuzuar njerez vend e pa vend dhe duke e instrumentalizuar policine e ferizajit, dhe duke ja bere me gisht policise se kend me e ndjekur, kend me e liruar dhe kend me e eliminuar nga skena dhe kariera.Pikrisht ata qe bashkpunuan me se shumti me te, pesuan me se keqi duke u suspenduar nga puna dhe denuar...shu
-
Kritiku gjyqsor
20.06.2010 - 14:45
Shume me vend eshte ky shkrim dhe inisjativa e Pretenit.Eshte me se e vertete se ka konflikte te interesit ne Keshill, dhe ato jane shume te thella.Thjeshte kemi menduar se do te eliminohen keto padrejtsi neper gjykata, mirepo sikur do te vazhdoje me te vjetren.Vetem po te analizohet Ferizaji.Aty eshte nje kryertar qe 30 vite dhe vetem pensioni se ai do vazhdonte te punoj aty si ne ode te babes.Asgje konkrete nuk ka perparuar aty.Vetem sillet e pshtillet pa kurrfare reforme.I urren gjeneratat e reja dhe deshiron ta kthje mbrapa gjyqsine.Familjarizmin e ka ne gjak dhe merret vetem me policine e Ferizajit.Ata jane zote per te.Fatkeqsisht disa prej tyre duke i degjuar urdherat e tij perfunduan ne burgje edhe ate kogjo do vite i fituan.Deri kur do te shkoj keshtu....eshte pyetje e madhe...UAAAA
-
shpresimi
17.06.2010 - 18:15
ka edhe ma zi , por secilit person i djeg padrejtsija qe i behet ne gjukatat e Kosoves , qe jane shume te korruptuar, nuk ndahet drejtesia por poshtesia, si ne GJykaten e Qarkut me Anton Noken e kompanin e tij,qe e ka edhe ne GJykaten komulanle te PRISHTINES., ME NJE VENDASE TE TIJ GJYKATESE .
-
milaku
16.06.2010 - 14:17
Po qfare kerkon ne Dragash ore po atje jo qe eshte DUBAJ ,por pertej DUBAJIT atje kryetari i gjykates vret e prete blene kercnohet se si ja kam bere ne kohen e TITOS-MILLOSHEVIQIT tani jabeje me zi ishte me i perqafuari kur u humb autonomia e KOSOVES me 1989 nga GORANET sepse e mbajti fjalen e dhene(te goraneve)se do te votoje per mendimin e MILLOSHEVIQIT nuk humbni asgje!!!!!20 vite pa nderpre eshte kryetar gjykate bile QEVERIA E PERKOHSHME shkoi e morri ne shtepi me makine se te rinjet nuk din ende t'i bejne punet e tilla?????
-
LULI
07.06.2010 - 19:04
Po kuptone niher e pergjithmon se ne kosov nuk ka gjygjtar ata jan bnda me kriminale qe ka jetuar institucionalisht ne evrop pas kohes se gurit.
-
besim
27.05.2010 - 18:14
po ka edhe kesi rast te shumta po njehere per nje here nuk ka rrugull ne ks
-
Ramadani
23.05.2010 - 22:14
Hajde ne Prizren-Gj.Qarkut te KRYETARI qe per 3 vite nuk ka kryer as nje lende penale ose civile i cili tani vazhdon mandatin edhe per nje 10 vite.As nje gjykim joligjore. Gj.Komunale ne Dragash vetem nje kryetar me 4 daktilografe dhe 4 referente 3 rojtar dhe 2 pastruese.Si ne Dubai. Gj.Komunale ne Rahovec pa kryetar.Suhareka me disa qe nuk kane kaluar etiken-moralin. Hajde pak ne Teren.
-
Qollaku
23.05.2010 - 11:41
Hulumtoni tani lobimi per zgedhje kryeprokurorit te PPQ 62 vjeqar invalid me disa dosje,Kryetarit Gj.Qarkut i cili per 5 vite nuk ka punuar asnje lende,ndersa ka mshefur lendet e vllazerve per disa milion Euro.Gj.Komunale ne Shar-Dragash i cili per djelin e vet ka blere fabriken "Printex"dhe ka dhene ne qira biynismene turq,ndersa afer 3 vjet punon vetem duke trensferuar 2 gjyqtar ne Prizren.Ne bote nuk ka gjykat vetem me nje gjyqtar me 7-8 puntor me disa kabinete komplet.Tani kryetari i Gj.Qarkut non stop eshte ne Prishtine duke lobuar te Keshilli Gjyqesor per vetin dhe ekipen e vet.
-
Ylli
20.05.2010 - 20:17
Po te hulumtoni Gjykaten Komunale ne Gllogovc,do te gjeni argumente te bollshme te kurrupcionit,e sidomos ne lendet civile.Kryetari i gjykates vepron sipas vullnetit dhe deshires se tij,ne caktimin e lendeve.Manipulimi per te ardhur deri te gjahu i pareve behet me ekspertet kinse ligjor dhe avokatin e tij te preferuar i cili nuk eshte nga Gllogovci me emrin Zaimi.Po te shikohet ne organin ekzekutues te Gjykates mund te vereni lende me vlera te madhe qe nuk ekzekutohen me vite,kurse disa lende te imta kinse ekzekutohen sa per sy e faqe.
-
Xhabir
16.05.2010 - 15:50
Shkrimet e gazetes suaj janë shumë produktive ... Por nese e bëni një hulumtim në Gjjykaten komunale ne podujevë dhe Gjykaten per kundervajtje në podujevë do të zbuloni se korrupcioni është në shkallën më të lart se në të gjitha Gjykatat të tjera Të komunave te kososvës .Nëse ju keni guxim do ti zbuloni te gjitha rastet ttë cilat raste sa janë te rrezikshme për qytetaret për rendin dhe ligjin. Ku qytetaret dëmtohen nga ngzhlienca e drejtsis.
-
Xhabiri
16.05.2010 - 12:31
ky artikull është shumë i rendesishëm për të pasur efikasitet gjyqsoori kosovar.... Mir po është mirë që gazetaria juaj ta bëjë një hulumtim në gjykaten Komunale në podujevë dhe Gjykaten per kundervajtje në podujev për korrupcionin që është duke ndodhur me shifra marramendëse që janë duke e quar në katastrofë drejtsinë në këtë rajon te podujevës . 09.05.2010 12:33
-
Peshkatari
10.05.2010 - 14:42
Keso procedurash kemi shume shum ne kosove veq se forma dhe kohe te ndryshme rasti eshte nji aksident komunikacioni por fatlum veq me deme materijale keshtu Myfere Hoxha - gjykatese e e gjykates komunale ne Prizren ne vendimin Nr. 9274 /2007 te dates 03 .10. 2007udheheq proceduren dhe e blen expertin e komunikacionit dhe sjelle vendimin si pas deshires se saj, sepse ndikuan lidhjet familjare dhe shoqerore ku ta di une apo ryshfeti dhe viktimen e bane edhe fajtor pa qen fare fajtor, anadaj ne vendlindje nese shkon ishalla nuk te ndodhe ndonji e lige se te ha dreqi nese lyp drejtesi se ska se nuk ka ku me marre ate e kan pervetsu njerzit ne pozita .
-
shukri
09.05.2010 - 19:03
Nga pervija e ime njizetvjeqare ne organet e drejtesis kam has ne raste te tilla dhe ky shkrim per mua eshte shume bindes.KESHTU ZHVILLOHET,TRASHET KORRUPCIONI, DHE MITO.Por pas inspektimit ne Qeveri i vjen rradha edhe Gjygjsirit dhe per keso raste mund te humet edhe Licenca e Gjygjtarit.
-
mondi
08.05.2010 - 23:40
Prej vitesh nuk lexhoja nje artikull te tille ne gazetarine tone.urimet me te mira dhe suksese ne detyren tuaj fisnike.
-
Skenderi
08.05.2010 - 13:27
Edhe për mua hulumtimet dhe ballafaqimi i argumenteve me prova materjale duhet tani dhe në të ardhmen të shërbejnë si udhërrëfyes për ta dëshmuar dhe provuar sistemin e korruptuar.?Të thuhet se ky e ai janë hajna apo se ky e ai kanë këto lidhje pa prova e dëshmi është propagandë, tentim njollosje dhe duhet dënuar për shpifje. Kështu gjithë kanë mundësi të dëshmojnë të kundërten dhe të ballafaqohen me prova. Më vjenë keq që burrat (mjekët e "expertët") si Bedri Bakalli të manipulohet e të bien në gracë të manipulantve.
-
Naza
06.05.2010 - 15:27
Shkrim interesant qe deshmon se korrupcioni eshte i pranishem edhe ne organet e judikaturesf
-
Sulejmoni
29.04.2010 - 10:24
Muhalife thoijm ne andej kah vije une.Ka edhe ma zi se kjo...Kam materijale qe tregojn per korupcion e pazarllyqe ne gjygjsi qe sta merr mendja se sa larg kan shku njerzit me krejte keto
-
don bosko
27.04.2010 - 17:11
Vetem me shkrime te tilla mund te ece perpara gazetaria kosovare dhe shoqeria gjithashtu. Deri sa te bashkohet me Shqiperine, kuptohet.
-
Beni
23.04.2010 - 20:36
Artikull shume i qelluar
als_Latn war_Latn als_Latn als_Latn als_Latn als_Latn als_Latn als_Latn unk plt_Latn unk als_Latn unk azj_Latn unk als_Latn unk als_Latn unk als_Latn unk tur_Latn unk als_Latn unk hat_Latn unk als_Latn unk als_Latn unk als_Latn unk als_Latn unk als_Latn unk ace_Latn unk als_Latn unk lug_Latn unk als_Latn unk als_Latn unk als_Latn unk yor_Latn unk als_Latn unk ayr_Latn unk als_Latn unk als_Latn unk als_Latn unk hau_Latn unk als_Latn unk run_Latn unk als_Latn unk run_Latn unk als_Latn unk hau_Latn unk als_Latn unk pap_Latn unk als_Latn unk zsm_Latn unk als_Latn unk knc_Latn unk als_Latn unk luo_Latn unk als_Latn unk gle_Latn unk als_Latn unk tur_Latn unk als_Latn